section_heading: Spartanski kraljevi
paragraph_text: Od samih svojih početaka Sparta je imala oligarhijsko-aristokratsko uređenje kome su na vrhu bila paralelno dva kralja, jedan iz roda Agijada i drugi iz roda Euripontida. Spartanci su smatrali da oba roda potječu neposredno od Herakla, pa su ih nazivali Heraklidima. Prema mitu, Zeusov sin Lakedemon oženio je princezu Spartu, po kojoj je grad nazvan.